Борис Младенов-Young
Приключих с благородна кариера…

chitanka.info

Приключих с благородна кариера —

от днес нататък пътят е един.

Посрещаха ме с „Докторе“ до вчера,

сега съм неизвестен „Господин“.

Безценен опит, знания солидни,

с годините натрупал и събрал,

ще избледнеят в старините идни…

Прощавай скъп житейски идеал!

Аз цял живот, (нима не е човешко!),

мечтаех и очаквах този ден,

а на гърдите ми е някак тежко,

и съм смутен, объркан, раздвоен…

Назад дългът хуманен ме зове,

но старостта ме спира: „Стига! Не!“

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.